Wojciech Gerson s-a născut în Varșovia pe timpul Revoltei din Noiembrie împotriva rușilor. El s-a înscris la Școala de Arte Frumoase din Varșovia în anul 1844 și a absolvit-o cu „"magna cum laude"” în 1850. Gerson a urmat cursurile Academiei de Arte din Sankt Petersburg pe care le-a putut accesa prin intermediul unei burse. Acolo a studiat pictura istorică cu Alexey Markov. După absolvirea academiei a plecat la Paris (1856) și a studiat pictura cu profesorul Léon Cogniet. Întorcându-se în Polonia, în anul 1858, el s-a stabilit la Varșovia pentru tot restul vieții lui, de unde a mai făcut până la sfârșitul secolului al XIX-lea călătorii scurte în străinătate.